১৯৯৩ সালে ওমান এয়ার গঠিত হয়৷ ঐ বছরই মার্চ মাসে একটি বোয়িং ৭৩৭-৩০০ এর মাধ্যমে মাস্কাট হতে সালালাহ প্রথম ফ্লাইট পরিচালনা করা হয়৷ ১৯৯৩ সালের জুলাই মাসে এয়ারলাইনটি দ্বারা বোয়িং ৭৩৭-৩০০ এর মাধ্যমে এর প্রথম আন্তর্জাতিক ফ্লাইট দুবাইতে পরিচালিত হয়৷ অন্যান্য গন্তব্যস্থল যেমন ট্রিভানড্রামে নভেম্বর মাসে, ১৯৯৪ সালের জানুয়ারী মাসে কুয়েত এবং করাচীতে এবং অক্টোবর মাসে কলম্বোতে ফ্লাইট পরিচালনা শুরু হয়৷ ১৯৯৫ সালে বোয়িং ৭৩৭ গুলো পরিবর্তনের লক্ষ্যে রিজিয়ন এয়ার অব সিঙ্গাপুর হতে দুটি এয়ারবাস এ৩২০ লীজ নেয়া হয়৷ ১৯৯৫ হতে ১৯৯৭ পর্যন্ত অন্যান্য বিভিন্ন গন্তব্যস্থল যেমন মুম্বাই, ঢাকা, আবুধাবি, দোহা এবং চেন্নাই ইত্যাদি স্থানে ফ্লাইট পরিচালনা করা হয়৷ ১৯৯৮ সালের অক্টোবর মাসে ওমান এয়ার ইন্টারন্যাশনাল এভিয়েশন ইন্ডাস্ট্রি ট্রেড গ্রুপ ইন্টারন্যাশনাল এয়ার ট্রান্সপোর্ট অ্যাসোসিয়েশন (আইএটিএ) এ অন্তর্ভূ্ক্ত হয়৷ পরবর্তী বছরের শেষের দিকে গাওডার, পেশওয়ার, জেদ্দা এবং আল-আইন ইত্যাদি স্থানে এয়ারলাইনটির ফ্লাইট নেটওয়ার্ক বিস্তৃত করা হয়৷

গন্তব্যস্থলসমূহ
১৯৯৩ সালের নতুন এয়ারলাইন
পরিচালিত বিমানসমূহ
কোডশেয়ার চুক্তি